… datorită razelor de soare care îşi fac tot mai des simţită prezenţa şi datorită culorii verde care şi ea, apare tot mai des.
Ce ne propunem de fapt în rândurile de mai jos este să ne oprim atenţia asupra a tot ceea ce înseamnă feminitate.
Feminitatea este de fapt o stare care vine din interiorul fiinţei noastre şi care se manifestă în exterior. Femeia care emană feminitate e femeia care emană de fapt dragoste, gingăşie, multă căldură sufletească indiferent cu ce e îmbrăcată, cum e machiată. Practic, persoanele care se simt feminine în interior vor afişa feminitatea în tot ceea ce fac, de la poziţia corpului la gesturi, la felul în care se îmbracă, cum păşesc şi cum şi ce anume vorbesc.
Exprimarea emoţiilor şi a sentimentelor
Feminitatea înseamnă să îţi exprimi emoţiile, sentimentele, nu să te transformi într-un fel de robot care emană forţă, putere, îndârjire. Prin natură, femeile sunt sensibile, dar nu lipsite de energie, ci dimpotrivă feminitatea ne ajută să mutăm munţii din loc. Feminitatea înseamnă flexibilitate, deschidere în a primi şi a oferi, înseamnă emoţii, conectare la tot ceea ce e în jur. Să nu uităm faptul că femeile au o abilitate naturală să dezvolte relaţii. Relaţiile se întreţin prin conectare pe plan emoţional, iar această conectare o putem face doar prin afişarea emoţiilor, prin exprimarea compasiunii, prin empatie.
Femeile au ceva în plus, au abilitatea de a avea grijă de cei din jur, de a-i susţine şi a-i ajuta. Parte a feminităţii e şi intuiţia. Intuiţia feminină e şi ea tot o abilitate pe care femeile o au în mod natural. Feminitatea înseamnă energie, o energie ce dă naştere pasiunii şi forţei. Nu trebuie să ne masculinizăm pentru a conduce o maşină, pentru a îndeplini sarcinile de serviciu sau chiar pentru a conduce o afacere.
Trecerea timpului nu conduce la pierderea feminităţii
În cazul în care simţim că ne-am pierdut undeva pe drumul vieţii feminitatea, nu e caz pierdut, susţin specialiştii. Feminitatea se cultivă prin gândurile noastre, prin puterea pe care o avem fiecare din noi, prin atitudine. Mai mult decât atât, odată cu trecerea timpului nu ne pierdem feminitatea. Trebuie să ne aducem mereu aminte că suntem femei frumoase, că suntem unice, trebuie să ne preţuim, să punem accentul pe dezvoltarea noastră personală şi să avem un comportament plăcut.